recursal/SuperWikiNEXT-32B huggingface dataset:
**ক্যাটেরিনা ওলেকসান্দ্রিভনা ল্যাগনো** (ইউক্রেনীয়: Катерина Олександрівна Лагно, রুশ: Екатерина Александровна Лагно; জন্ম: ২৭ ডিসেম্বর, ১৯৮৯) ইউক্রেনের মহিলা দাবা খেলোয়াড়। ২০১৪ সালে তিনি রুশ নাগরিকত্ব লাভ করেন। মাত্র ১২ বছর ৪ মাস বয়সে ফিদে কর্তৃক মহিলা গ্র্যান্ডমাস্টার পদবী লাভ করে। এরফলে জুডিট পোলগারের সর্বকনিষ্ঠ মহিলা দাবারুর রেকর্ড ভঙ্গ করেন। বর্তমানে তিনি পূর্ণাঙ্গ গ্র্যান্ডমাস্টার। এলভিভে জন্মগ্রহণকারী **ক্যাটেরিনা ল্যাগনো** শিল্প এলাকা ও দাবা-বান্ধব পরিবেশে ক্রামাতোর্স্কে বড় হন। পরবর্তীকালে দন্তেস্কে স্থানান্তরিত হন তিনি।

খেলোয়াড়ী জীবন
---------------

ল্যাগনো ২০০৪ সালের মহিলাদের বিশ্ব দাবা চ্যাম্পিয়নশীপের ৬৪-খেলোয়াড়ভিত্তিক নক-আউট প্রতিযোগিতায় ৫ম শীর্ষ বাছাই খেলোয়াড় ছিলেন। ১৫ বছর বয়সে জুন, ২০০৫ সালে মলদোভা’র চিজিনাও এলাকায় অনুষ্ঠিত ইউরোপীয় ব্যক্তিগত মহিলা চ্যাম্পিয়নশীপের শিরোপা তিনি জয় করেন। ১২শ রাউন্ড শেষে রুশ আন্তর্জাতিক মাস্টার নাদেঝদা কোসিন্তসেভার সাথে ৯ পয়েন্ট নিয়ে টাই হলে দুই খেলার স্থান নির্ধারণীতে চ্যাম্পিয়নশীপ জয় করেন ল্যাগনো। ২০০৬ সালে চতুর্থ নর্থ উরালস কাপ জয় করলে গ্র্যান্ডমাস্টার নর্ম প্রক্রিয়ায় অগ্রসর হন। মে, ২০০৮ সালে ল্যাগনো প্লভডিভে অনুষ্ঠিত ১১-রাউন্ডের উন্মুক্ত প্রতিযোগিতা ইউরোপীয় ব্যক্তিগত মহিলা দাবা চ্যাম্পিয়নশীপ পুনরায় জয় করেন।

২৫ ফেব্রুয়ারি, ২০০৯ তারিখে ফরাসি দাবা গ্র্যান্ডমাস্টার ও টেলিভিশন প্রতিবেদক রবার্ট ফন্তেইনের সাথে বিবাহ-বন্ধনে আবদ্ধ হন। একই বছর স্পার্তাক ক্লাবে প্রতিনিধিত্ব করে রুশ টিম চ্যাম্পিয়ন হন। তারপর ওহরিদে ইউরোপীয় টিম চ্যাম্পিয়নশীপ জয় করেন। আগস্ট, ২০১০ সালে বিশ্ব মহিলা ব্লিৎজ চ্যাম্পিয়ন হন। ২০১২ সালে ইস্তাম্বুলে অনুষ্ঠিত ৪০তম দাবা অলিম্পিয়াডে তিনি ব্যক্তিগতভাবে ব্রোঞ্জ পদক পান।

২০১৪ সালে মহিলাদের বিশ্ব র‌্যাপিড চ্যাম্পিয়নশীপে আলেকজান্দ্রা কোস্তেনিউকের সাথে টাই-ব্রেকের মাধ্যমে শিরোপা লাভ করেন। ১১ জুলাই, ২০১৪ তারিখে আন্তর্জাতিক দাবা সংস্থা মার্চ, ২০১৪ সালে আবেদনকৃত ইউক্রেনীয় দাবা সংস্থা থেকে রুশ দাবা সংস্থায় তার অংশগ্রহণের বিষয়টি অনুমোদন করে।

তথ্যসূত্র
---------

1. 1 2  (ইউক্রেনীয়) Russia bought in Ukraine Lagno for 20 thousand euros  ওয়েব্যাক মেশিনে আর্কাইভকৃত ৬ আগস্ট ২০১৪ তারিখে, Ukrayinska Pravda Sport (12 July 2014)
2. ↑  FIDE: List of Titles Approved  ওয়েব্যাক মেশিনে আর্কাইভকৃত ১৩ জুলাই ২০০৭ তারিখে, June 25, 2007
3. ↑  Final standings of the European Individual Women Chess Championships 2008, the Chess-Results web
4. ↑  "ChessBase.com - Chess News - Kateryna and Robert – pour la vie à jamais unis..."। ২০ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৪।
5. ↑  "Lagno new World Rapid Champion"। chessbase.com। ২৫ এপ্রিল ২০১৪। সংগ্রহের তারিখ ২৫ এপ্রিল ২০১৪।

বহিঃসংযোগ
---------

* দাবা প্রবেশদ্বার

* চেজগেমস.কম-এ ক্যাটেরিনা ল্যাগনোর খেলোয়াড় প্রোফাইল এবং গেমস (ইংরেজি)
* Ekaterina Lahno - winner of IV Women’s "North Urals Cup – 2006"
* ChessBase "Move over Judit, here comes Kateryna!"
**১৬ মিমি ফিল্ম** ফিল্মের ক্ষেত্রে একটি ঐতিহাসিকভাবে জনপ্রিয় ও লাভজনক গেজ। ১৬ মিমি বলতে বোঝায় ফিল্মের দৈর্ঘ্য, যেমন সুপরিচিত ৮ ও ৩৫ মিমি। এটি প্রেক্ষাগৃহের বাইরে শিল্প, শিক্ষা ইত্যাদি ক্ষেত্রে চলচ্চিত্র নির্মাণে বা অল্প বাজেটের মোশন পিকচারে ব্যবহৃত হয়। বহু দশক ধরে ৮ মিমি ফিল্ম এবং পরে সুপার ৮ ফিল্মের পাশাপাশি এটিও শৌখিন বা ঘরে বসে মুভি বানানোয় জনপ্রিয় ছিল। ১৯২৩ সালে ইস্টম্যান কোডাক বের করে ১৬ মিমির জন্য প্রথম "আউটফিট" যাতে ছিল একটি ক্যামেরা, প্রজেক্টর, ট্রাইপড, স্ক্থিন ও স্প্লিসার, মোট $335 মূল্যে। আরসিএ-ভিক্টর ১৯৩২ সালে একটি ১৬ মিমি সবাক মুভি প্রজেক্টর এবং ১৯৩৫ সালে একটি অপটিকাল সাউন্ড-অন-ফিল্ম ১৬ মিমি ক্যামেরা বাজারে ছাড়ে।

১৬ মিমি সবাক চলচ্চিত্রে একক পারফোরেশন ফিল্ম স্টকে বিভিন্ন প্রস্থের সাউন্ডট্র্যাক দেখানো হচ্ছে।

ইতিহাস
------

ইস্টম্যান কোডাক ৩৫ মিমি ফিল্মের চেয়ে কম দামের শৌখিন বিকল্প হিসেবে ১৬ মিমি ফিল্ম বের করে ১৯২৩ সালে। ১৯২০-এর দশকে পেশাদার কর্মীরা এই ফরম্যাটটিকে বলতেন নিম্নমানের বা সাব-স্যান্ডার্ড।

কোডাক উইলার্ড বীচ কুককে তার প্যাথেস্কোপ অফ আমেরিকা কোম্পানি থেকে ভাড়া করে আনে নতুন ১৬ মিমি *কোডাস্কোপ লাইব্রেরি* তৈরি করার জন্য। বাড়িতে বসে মুভি বানাবার পাশাপাশি লোকেরা সেই লাইব্রেরি থেকে ফিল্ম কিনতে বা ভাড়া নিতে পারতো, যা এই ফরম্যাটটির বিক্রি বাড়াতে সহায়ক হয়েছিল।

শৌখিন ব্যবহারের জন্য তৈরি ১৬ মিমি ফিল্মটি সেসব ফিল্ম বেসের অন্যতম যেগুলোতে এসিটেট-নিরাপদ ফিল্ম ব্যবহৃত হয়। কোডাক এই ফিল্মে কখনোই নাইট্রেট ফিল্ম ব্যবহার করেনি নাইট্রেট বেসের উচ্চ দাহ্যতার কারণে।৩৫ মিমি নাইট্রেট ফিল্ম ১৯৫২ সালে বন্ধ করে দেয়া হয়।

ডাবল পারফোরেশন ফিল্ম স্টকে ১৬ মিমি কালো-সাদা রিভার্সাল নীরব হোম মুভি।

তথ্যসূত্র
---------

1. ↑  Kattelle, Alan (২০০০)। *Home Movies: A History of the American Industry, 1897-1979*। Transition Publishing। পৃষ্ঠা 334। আইএসবিএন 0-9654497-8-5।
2. ↑  Kattelle, Alan (২০০০)। *Home Movies: A History of the American Industry, 1897-1979*। Transition Publishing। পৃষ্ঠা 231। আইএসবিএন 0-9654497-8-5।
3. ↑  Eisloeffel, Paul (২০১৩)। "16mm Format History" (পিডিএফ)। *Archives Filmworks*। ২০১৬-০৬-৩০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-১১-১০।
**ক্যাটরিনা মেরি কিনান** (ইংরেজি: Katrina Keenan; জন্ম: ২৪ ফেব্রুয়ারি, ১৯৭১) ক্রাইস্টচার্চের ক্যান্টারবারিতে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারি ম্যাজিশিয়ান্সের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও ডানহাতে নিচের সারিতে ব্যাটিং করতেন **ক্যাটরিনা কিনান**।

খেলোয়াড়ী জীবন
---------------

৭ ফেব্রুয়ারি, ১৯৯৫ তারিখে ইংল্যান্ডের বিপক্ষে তার টেস্ট অভিষেক ঘটে। সমগ্র খেলোয়াড়ী জীবনে পাঁচটিমাত্র টেস্টে অংশ নিতে পেরেছেন। ইংল্যান্ডের বিপক্ষে নিজস্ব সেরা বোলিং পরিসংখ্যান গড়েন ৬/৭৩। সে তুলনায় ওডিআই খেলেছেন বেশি। ৫৪টি ওডিআইয়ে ৩৪৮ রান তুলেন। ১৬.৮২ গড়ে ৭০ উইকেট দখল করেন তিনি। ১২ ফেব্রুয়ারি, ১৯৯৬ তারিখে ভারতের বিপক্ষে ওডিআই অভিষেক হয় তার।

ক্রিকেট বিশ্বকাপ
----------------

১৯৯৭ সালে ভারতে অনুষ্ঠিত ক্রিকেট বিশ্বকাপের খেলায় সর্বাধিক ১৩ উইকেট দখল করেন তিনি। চূড়ান্ত খেলায় নিউজিল্যান্ড দল টসে জয়ী হয়ে অস্ট্রেলিয়ার বিপক্ষে ব্যাট করতে নামে। ক্যাটরিনা যখন মাত্র পাঁচ রানে আউট হন, তখন দলের সংগ্রহ ছিল মাত্র ৪৯/৩। ডেবি হকলি’র দায়িত্বশীল ৭৯ রানের কল্যাণে দল ৪৯.৩ ওভারে মাত্র ১৬৪ রান তুলতে সক্ষম হয়। পরবর্তীতে বোলিংয়ে নেমে তিনি নির্ধারিত ১০ ওভার বোলিং করে ২/২৩ লাভ করলেও অস্ট্রেলিয়ার জয়ে বাঁধার প্রাচীর গড়ে তুলতে পারেনি।

২০০০ সালের মহিলা ক্রিকেট বিশ্বকাপে দলের অন্যতম সদস্য ছিলেন। এমিলি ড্রুমের অধিনায়কত্বে নিউজিল্যান্ড দল প্রথমবারের মতো শিরোপা জয় করে। এ প্রতিযোগিতায় তিনি ১২ উইকেট পান। সেরা বোলিং করেন ৩/১৬।

২৩ ডিসেম্বর, ২০০০ তারিখে লিঙ্কনের বার্ট সাটক্লিফ ওভালে নিউজিল্যান্ড নাটকীয়ভাবে ৪ রানে জয় পেয়ে প্রথমবারের মতো শিরোপা পায়। প্রতিপক্ষীয় খেলোয়াড় বেলিন্ডা ক্লার্কের ৯১ রান স্বত্ত্বেও নিউজিল্যান্ডের বিজয় রথকে আটকানো যায়নি। তিনি ১০ ওভারে মাত্র ১৯ রান দিয়ে ২ উইকেট তুলে নেন। তাকে যোগ্য সঙ্গ দেন ক্লার নিকোলসন ও র‌্যাচেল পুলার। প্রত্যেকেই দুই উইকেট পেলেও কিনানের বোলিংয়ে রান-রেটে ব্যাপক প্রভাববিস্তার করেছিল।

ক্রিকেট খেলা থেকে অবসর নেয়ার পর ২০১০ সালের এশিয়ান গেমসে জাপানের কোচ নিযুক্ত হন তিনি।

তথ্যসূত্র
---------

1. ↑  ইএসপিএনক্রিকইনফোতে ক্যাটরিনা কিনান উইকিউপাত্তে এটি সম্পাদনা করুন (ইংরেজি)
 retrieved 2 June 2008
2. ↑  Most wickets - Hero Honda Women's World Cup, 1997/98 from CricInfo retrieved 2 June 2008
3. ↑  "New Zealand Women v Australia Women: CricInfo Women's World Cup 2000/01 (Final)". CricketArchive. Retrieved 31 March 2015.

আরও দেখুন
---------

* ডেবি হকলি
* ১৯৯৭ মহিলা ক্রিকেট বিশ্বকাপ
* নিউজিল্যান্ড জাতীয় মহিলা ক্রিকেট দল

বহিঃসংযোগ
---------

* ইএসপিএনক্রিকইনফোতে ক্যাটরিনা কিনান উইকিউপাত্তে এটি সম্পাদনা করুন (ইংরেজি)


| * দে
* স
নিউজিল্যান্ড দল – ২০০০ মহিলা ক্রিকেট বিশ্বকাপ (১ম শিরোপা) |
| --- |
| 
* ১ ক্যাম্পবেল
* ২ ড্রুম (অঃ)
* ৩ ফ্লানেরি
* ৪ হকলি
* ৫ কিনান
* ৬ ম্যাকডোনাল্ড
* ৭ নিকলসন
* ৮ পেইন
* ৯ পুলার
* ১০ রামেল
* ১১ রোলস
* ১২ স্মিথ
* ১৩ টিফেন
* ১৪ ট্রাভার্স
* ১৫ ওয়াটসন

 | নিউজিল্যান্ড |
**আরবাব গোলাম রহিম** (উর্দু: ارباب غلام رحیم‎‎) (জন্ম: ১৫ সেপ্টেম্বর ১৯৫৭) ২০০৪–২০০৭-এর সময়কালে সিন্ধু সরকারের মুখ্যমন্ত্রী ছিলেন।

প্রাথমিক জীবন
-------------

আরবাব গোলাম রহিম থারপার্কার জেলার দিপলো তহশীল গ্রামে জন্মগ্রহণ করেন। আরবাব গোলাম রহিমের মোট ৫ ভাইবোনের মধ্যে তিনি সবচেয়ে কম বয়সী ছিলেন। তিনি অত্যন্ত রক্ষণশীল পরিবেশে জন্মগ্রহণ করেছিলেন এবং পরিবার থেকেই তিনি প্রাথমিক শিক্ষা লাভ করেছিলেন। পরবর্তীতে তিনি ৭ম শ্রেণি পর্যন্ত মিরপুরখাসে পড়াশোনা করেন, অষ্টম শ্রেণি থেকে তিনি ক্যাডেট কলেজ পেতারোতে যোগদান করেছিলেন, এই শিক্ষাবর্ষে তিনি কয়েকটি নামকরা প্রতিষ্ঠানে ভর্তি হয়েছেন; যেমন ক্যাডেট কলেজের পেট্রো থেকে হাউস ক্যাপ্টেন পাসিং আউট করার পর তিনি মেডিকেল অ্যান্ড হেলথ সায়েন্সেস লিয়াকত ইউনিভার্সিটিতে যোগ দেন। তিনি চিকিৎসাশাস্ত্রে অধ্যয়নে আগ্রহী ছিলেন, কিন্তু পরে বদলি হয়ে করাচীতে অবস্থিত জিন্নাহ সিন্ধু মেডিকেল বিশ্ববিদ্যালয়ে ভর্তি হন। সিন্ধু মেডিকেল কলেজ থেকে এমবিবিএস ডিগ্রি অর্জন করার পরে, আরবাব স্থানীয় সরকার নির্বাচনে প্রতিদ্বন্দ্বিতা করেছিলেন এবং মিরপুর খাস জেলার নাজিম নির্বাচিত হন।

রাজনৈতিক পেশা
-------------

তিনি চারবার জাতীয় সংসদ সদস্য (এমএনএ) এবং থারপার্কার জেলার তার নির্বাচনী এলাকা থেকে প্রাদেশিক সংসদ (এমপিএ) সদস্য হিসাবে বেশ কয়েকবার নির্বাচন করেছেন এবং নির্বাচনে জয়ী হয়েছিলেন।

পাকিস্তান মুসলিম লীগের অন্তর্ভুক্ত হয়ে তিনি ২০০২ সালের সাধারণ নির্বাচনের সময় ইঞ্জিনিয়ার জ্ঞানচাঁদ মেঘওয়ারকে পরাজিত করে আরবাব সিন্ধু প্রাদেশিক পরিষদে নির্বাচিত হয়েছিলেন এবং প্রাথমিকভাবে তাকে প্রাদেশিক মন্ত্রী হিসাবে অন্তর্ভুক্ত করা হয়েছিল। পরবর্তীকালে, তিনি ২০০৪ সালে সিন্ধুর মুখ্যমন্ত্রী হিসাবে নির্বাচিত হন।

২০০৮ সালে তিনি বেনজির ভুট্টোর সমর্থক আগা জাভেদ পাঠানের হাতে জুতো নিয়ে তাঁর মাথায় আঘাত করিয়েছিলেন। আরবাব খুব কমই প্রাদেশিক পরিষদে যান, কারণ তিনি মনে করতেন ক্ষমতাসীন দল তাকে অসম্মান করার চেষ্টা করছেন এবং এই নিয়ে তিনি অভিযোগ করেছেন।

২০০৮ সালের সাধারণ নির্বাচনে পিএমএল-কিউ পরাজিত হওয়ার পরে আরবাব রহিম পাকিস্তান ছেড়ে নিজে থেকেই প্রবাসে সংযুক্ত আরব আমিরাতে বসবাস করতে চলে যান এবং ২০০৮ থেকে ২০১১ সালের শেষের দিক পর্যন্ত তিনি সেখানেই বসবাস করেন।

২১ ডিসেম্বর ২০১১-তে, আরবাব গোলাম রহিমকে পাকিস্তান মুসলিম লীগ (লাইক-মাইন্ডেড) দলের সভাপতি নিযুক্ত করা হয়েছিল। ১৩ই মে ২০১৩-এ আরবাব গোলাম রহিম পুনরায় পাকিস্তানে ফিরে আসেন।

তথ্যসূত্র
---------

1. ↑  (9 June 2004). PAKISTAN: Musharraf reconsiders army pledge[*স্থায়ীভাবে অকার্যকর সংযোগ*], *Oxford Analytica* ("Arbab Ghulam Rahim was today elected as the new chief minister of Sindh province. Rahim's election follows the resignation of his predecessor, Sardar Ali Mohammed Mahar, over his failure to quell recent violence between Sunni and Shia Muslims in Karachi.")
2. ↑  "Arbab Ghulam Rahim gets Slapped with a Shoe"। Teeth Maestro। ২০০৮-০৪-০৮। ২০১১-০৯-২৯ তারিখে মূল থেকে আর্কাইভ করা। সংগ্রহের তারিখ ২০১১-১২-১২।
3. ↑  "Such Gup"। The Friday Times। ডিসেম্বর ৯–১৫, ২০১১। ২০১২-০৬-১৪ তারিখে মূল থেকে আর্কাইভ করা। সংগ্রহের তারিখ ২০১১-১২-১২।
4. ↑  "Arbab Rahim kay munh pay jutay parrday"। YouTube। সংগ্রহের তারিখ ২০১১-১২-১২।
5. ↑  President of Muslim League Like-Minded Group.
**জালালাবাদ গ্যাস ট্রান্সমিসন এ্যান্ড ডিস্ট্রিবিউশন সিস্টেম লিমিটেড** বাংলাদেশের বৃহত্তর সিলেট অঞ্চলে গ্যাস সঞ্চালন ও বিতরণ ব্যবস্থা নিয়ন্ত্রণ করে থাকে। বিদ্যুৎ, জ্বালানি ও খনিজ সম্পদ মন্ত্রণালয়ের আওতায় এবং পেট্রোবাংলার অধীনে জালালাবাদ গ্যাস তাদের কার্যক্রম পরিচালনা করে থাকে। জালালাবাদ গ্যাস ১৯৮৬ সালের ১লা ডিসেম্বর কোম্পানী আইনের আওতায় ১৫০ কোটি টাকার অনুমোদিত মূলধনসহ পেট্রোবাংলার একটি পূর্ণাঙ্গ কোম্পানী হিসাবে আত্মপ্রকাশ করে।

ইতিহাস
------

১৯৭৭ সালে হবিগঞ্জ টি ভ্যালী প্রকল্প এবং পরবর্তীতে বৃহত্তর সিলেট অঞ্চলের গ্যাসের চাহিদার জন্য কার্যক্রম গ্রহণ করা হয়। দুইটি প্রকল্প ১৯৭৭ সালে একীভূত করে ১৯৭৮ সালের ১ জানুয়ারী হযরত শাহজালাল (রহঃ) এর মাজার শরীফে উদ্বোধন করে এর যাত্রা শুরু।

আওতাভুক্ত এলাকা
---------------

সিলেট বিভাগের ৪ জেলা - সিলেট, সুনামগঞ্জ, মৌলভীবাজার ও হবিগঞ্জ জেলা।

সুবিধাদি
--------

জালালাবাদ গ্যাস প্রিপেইড মিটার ও ভ্রাম্যমান গ্যাস লিক শনাক্তকরণ সিস্টেম চালু করে।

তথ্যসূত্র
---------

1. ↑  "সংক্ষিপ্ত ইতিহাস"। *jalalabadgas.org.bd*। ২৩ আগস্ট ২০২১। সংগ্রহের তারিখ ২৭ ডিসেম্বর ২০২১।
2. 1 2  "এক নজরে জালালাবাদ গ্যাস"। *jalalabadgas.org.bd*। ১৭ নভেম্বর ২০২১। সংগ্রহের তারিখ ২৭ ডিসেম্বর ২০২১।
3. ↑  "সিলেটে ৫০ হাজার প্রি-পেইড মিটার স্থাপন করবে জালালাবাদ গ্যাস"। *bssnews.net*। ১ নভেম্বর ২০২১। সংগ্রহের তারিখ ২৭ ডিসেম্বর ২০২১।
4. ↑  "JGTDSL introduces mobile gas leak detection system"। *bssnews.net*। ২৯ আগস্ট ২০২১। সংগ্রহের তারিখ ২৭ ডিসেম্বর ২০২১।

বহিঃসংযোগ
---------

* জালালাবাদ গ্যাস কোম্পানীর ওয়েবসাইট
এটি গ্রেগরীয় বর্ষপঞ্জী অনুযায়ী ১৬০-এর দশক। এটি শুরু হয়েছে ১লা জানুয়ারি, ১৬০ থেকে এবং শেষ হয়েছে ৩১ ডিসেম্বর, ১৬৯ তারিখে।

ঘটনা
----

### ১৬০

এই অনুচ্ছেদটি ১৬০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১

এই অনুচ্ছেদটি ১৬১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬২

এই অনুচ্ছেদটি ১৬২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৩

এই অনুচ্ছেদটি ১৬৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪

এই অনুচ্ছেদটি ১৬৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫

এই অনুচ্ছেদটি ১৬৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৬

এই অনুচ্ছেদটি ১৬৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৭

এই অনুচ্ছেদটি ১৬৭ থেকে অন্তর্ভুক্ত করা। (সম্পাদনা | ইতিহাস)
#### স্থান অনুসারে

লেজিও ভি মেসিডোনিকা মার্ক করা ইট।
###### রোমান সাম্রাজ্য

* সম্রাট লুসিয়াস ভেরাস ও মারকাস উমিডিয়াস কোয়াড্রাটুস আনিয়ানুস রোমান দূত হয়।
* জার্মানরা বালকানদের ধ্বংস করে এবং অ্যাথেন্সের নিকটে এলিয়াসিসের অভয়ারণ্যটি লুণ্ঠন করে।

###### এশিয়া

* চীনা হান রাজবংশের যুগের নাম  *ইয়াঙ্জি*  থেকে  *ইয়ংকাং* -এ পরিবর্তন হয়।
* বাএকজে'র সম্রাট চোগো তিনি কোরিয়ান উপদ্বীপ-এ সিল্লা বিরুদ্ধে যুদ্ধ করেছেন

### ১৬৮

এই অনুচ্ছেদটি ১৬৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৯

এই অনুচ্ছেদটি ১৬৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**বসুজ্যেষ্ঠ** (সংস্কৃত: बसुज्येष्ठ) বা **সুজ্যেষ্ঠ** (সংস্কৃত: सुज्येष्ठ; *মৎস্য পুরাণ অনুসারে*) (রাজত্বকাল ১৩১-১২৪ খ্রিস্টপূর্বাব্দ) শুঙ্গ রাজবংশের তৃতীয় সম্রাট ছিলেন।

সংক্ষিপ্ত পরিচিতি
-----------------

বসুজ্যেষ্ঠ ১৩১ খ্রিস্টপূর্বাব্দে পিতা অগ্নিমিত্রের স্থলে সিংহাসন লাভ করেন। বসুজ্যেষ্ঠের রাজত্বকাল সম্বন্ধে বিশেষ কিছু জানা যায় না। মহাকবি কালিদাস তার মালবিকাগ্নিমিত্রম কাব্যে বসুজ্যেষ্ঠ সম্বন্ধে উল্লেখ করেছেন। সিন্ধু নদের তিনি ইন্দো-গ্রীক সাম্রাজ্যের সেনাবাহিনীকে যুদ্ধে পরাজিত করেন। তিনি পিতামহ পুষ্যমিত্র শুঙ্গের মত অশ্বমেধ যজ্ঞ সম্পন্ন করেন।

তথ্যসূত্র
---------

1. 1 2 3  Lahiri, Bela (1974). *Indigenous States of Northern India (Circa 200 B.C. to 320 A.D.)* Calcutta: University of Calcutta, pp.47-50

|  |
| --- |
| বসুজ্যেষ্ঠ **শুঙ্গ রাজবংশ** |
| রাজত্বকাল শিরোনাম |
| পূর্বসূরীঅগ্নিমিত্র | **শুঙ্গ সম্রাট**খ্রিস্টপূর্ব ১৪১- খ্রিস্টপূর্ব ১৩১ | উত্তরসূরীবসুমিত্র |
|

| * দে
* স
শুঙ্গ রাজবংশ |
| --- |
| সম্রাট | 
* পুষ্যমিত্র শুঙ্গ
* অগ্নিমিত্র
* বসুজ্যেষ্ঠ
* বসুমিত্র
* অন্ধ্রক
* পুলিন্দক
* ঘোষ
* বজ্রমিত্র
* ভগভদ্র
* দেবভূতি

 |
**বসেন মুর্মু** (সাঁওতালি: ᱵᱚᱥᱮᱱ ᱢᱩᱨᱢᱩ; ৯ এপ্রিল ১৯৮৭ – ৮ জুন ২০২০) ছিলেন সাঁওতালি চলচ্চিত্র ও সঙ্গীত জগতের একজন নামকরা সংগীতশিল্পী। তিনি "কুলমি দারে লেকাম হারায়েন", "ছেমেক ছেমেক", "জিয়ী রানী তিসেম হিজুগ" প্রভৃতি সাঁওতালি ভাষায় জনপ্রিয় গানগুলি গেয়েছেন।

জীবনী
-----

বসেন মুর্মু মোট পাঁচশয়েরও বেশি সাঁওতালি গানে সুর দিয়েছেন। গানগুলির কারণে তিনি জনসাধারণের কাছে খুবই পরিচিতি লাভ করেন। এইসব গানের মধ্যে রয়েছে "কুলমি দারে লেকাম হারায়েন", "ছেমেক ছেমেক", "জিয়ী রানী তিসেম হিজুগ" এবং "আলাক জাদি নাদি লেকা"।

বসেন মুর্মু ৯ এপ্রিল ১৯৮৭ সালে ওড়িশার ময়ুরভঞ্জ জেলার বারহাজিয়াং গ্রামে জন্মগ্রহণ করেন। তার মাতার নাম মায়ন মুর্মু, পিতার নাম নারান মুর্মু এবং স্ত্রীর নাম মমতা মুর্মু। ভাগ্যলক্ষ্মী মুর্মু তার মেয়ে।

মুর্মু ৮ জুন ২০২০ সালে মারা যান। মৃত্যুর সময় তার বয়স ছিল মাত্র ৩৩ বছর। তার কোন পূর্ব রোগলক্ষণ ছিল না। ৮ জুন তিনি হঠাৎ করে পড়ে যান এবং তাকে চিকিৎসার জন্য রায়রঙ্গপুর সরকারি হাসপাতালে নিয়ে যাওয়া হয়, পরে চিকিৎসকরা তাকে মৃত ঘোষণা করেন।

তথ্যসূত্র
---------

1. 1 2  "ᱥᱟᱱᱛᱟᱲᱤ ᱥᱮᱨᱮᱧ ᱨᱩᱥᱤᱠᱟ ᱵᱟᱥᱮᱱ ᱢᱩᱨᱢᱩ ᱫᱚᱭ ᱵᱟ.ᱜᱤᱭᱟᱫ ᱵᱚᱱᱟ" [সাঁওতালি সংগীতশিল্পী বসেন মুর্মু আমাদের ছেড়ে চলে গেছেন]। *সাঁওতালি নিউজ* (সাঁওতালি ভাষায়)। ৮ জুন ২০২০। ৮ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।
2. ↑  "ଯୁବ ସାନ୍ତାଳୀ ଗାୟକ ବସେନ ମୁର୍ମୁଙ୍କ ପରଲୋକ" (ওড়িয়া ভাষায়) (৩৯)। সুম্মা রিয়েল মিডিয়া প্রাইভেট লিমিটেড। ৯ জুন ২০২০। পৃষ্ঠা ৪। ৯ জুন ২০২০ তারিখে মূল থেকে আর্কাইভ করা। সংগ্রহের তারিখ ৯ জুন ২০২০।
**প্রতাপ কে. পোথেন** ভারতীয় একজন চলচ্চিত্র অভিনেতা ছিলেন। প্রায় ১০০টির চলচ্চিত্রে তিনি অভিনয় করেছেন যেগুলো ছিলো তামিল, তেলুগু, কন্নড় এবং মালয়ালম ভাষার। অভিনয় ছাড়াও প্রতাপ চলচ্চিত্র পরিচালনা এবং প্রযোজনার কাজও করতেন এবং ২০০৫ সালে থেকে আবার শুরু করেছেন।

পূর্ব জীবন
----------

প্রতাপ তিরুবনন্তপুরমে জন্মগ্রহণ করেছিলেন। তার পিতা কুলাথুংকাল একজন ভালো ব্যবসায়ী ছিলেন। তার দুই ভাই এবং দুই বোন রয়েছে। প্রতাপ মালয়ালমভাষী পরিবারের সদস্য হলেও তিনি তামিলনাড়ু রাজ্যে পড়াশোনা করেছিলেন, তার পড়াশোনা শুরুই হয়েছিলো উটিতে, 'লরেন্স স্কুল, লাভডেল'এ। ১৯৬৮ সালে প্রতাপ তার স্কুল জীবন শেষ করেন এবং তামিল ভাষায় অনেক দক্ষতা তিনি অর্জন করে ফেলেছিলেন। প্রতাপের ভাই হরি পোথেন চলচ্চিত্র প্রযোজক ছিলেন এবং মালয়ালম চলচ্চিত্র অভিনেত্রী জয়ভারতীর সঙ্গে তার বিয়ে হয়েছিলো যদিও বিয়ে বেশীদিন টেকেনি। প্রতাপ চলচ্চিত্র বিষয়ক আগ্রহ তার ভাই হরির কাছ থেকেই পেয়েছিলেন এবং প্রতাপ তার কলেজ জীবনও তামিলনাড়ু (মাদ্রাজ ক্রিশ্চিয়ান কলেজ) থেকে সম্পন্ন করেছিলেন।

চলচ্চিত্রে আগমন
---------------

প্রতাপ প্রথমে তামিল মঞ্চ নাটকে অভিনয় করতেন, তিনি 'মাদ্রাজ প্লেয়ার্স' নামের একটি সংগঠনে প্রথমে কাজ করতেন। এরপর মালয়ালম কয়েকটি চলচ্চিত্রে অভিনয়ের পর প্রতাপ তামিল চলচ্চিত্র জগতে প্রবেশ করেছিলেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২০।
2. ↑  "'തകര'യുടെ തകര്‍പ്പന്‍ വരവ്‌" [Arrival of Takra]। *Mathrubhumi*। ১৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৩।
3. ↑  "സിനിമയെ സ്വന്തം വഴിക്ക് നടത്തിയ പ്രതാപ് പോത്തന്‍"। mathrubhuminews.in। ১৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০১৫।
4. ↑  "সংরক্ষণাগারভুক্ত অনুলিপি"। ২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২০।
5. ↑

বহিঃসংযোগ
---------

* ইন্টারনেট মুভি ডেটাবেজে প্রতাপ কে. পোথেন (ইংরেজি)
**আরব আহমেত মসজিদ** (তুর্কি: *Arabahmet Camii*) উত্তর নিকোসিয়া, উত্তর সাইপ্রাসের পশ্চিম আরব আহমেত কোয়ার্টারে অবস্থিত। এটি ১৬ শতকের শেষের দিকে নির্মিত হয়েছিল। মসজিদটির নামকরণ করা হয়েছে ১৫৭১ সালের অটোমান সেনাবাহিনীর একজন কমান্ডারের নামে। মসজিদটি এর বাগানে অতীতের কিছু গুরুত্বপূর্ণ ব্যক্তির সমাধি।

এটি ক্লাসিক্যাল অটোমান স্থাপত্যের একটি উদাহরণ। প্রয়োজনীয় ব্যাপক সংস্কারের কারণে, এটি ১৮৪৫ সালে সংস্কার করা হয়েছিল। এটি আয়তাকার এবং সাইপ্রাসের একমাত্র মসজিদ যা একটি সাধারণ তুর্কি গম্বুজ প্রদর্শন করে। একটি বড় কেন্দ্রীয় গম্বুজ মসজিদের মূল অংশকে ঢেকে রাখে এবং তিনটি ছোট গম্বুজ এর প্রবেশদ্বারকে ঢেকে রাখে। আরো চারটি তার কোণে আবৃত।

এই মসজিদটি একটি বৃহৎ গোলার্ধীয় গম্বুজ (প্রায় ৬ মিটার ব্যাস) নিয়ে গঠিত যা সাধারণ বাইজেন্টাইন ক্রুসিফর্ম প্ল্যানে পেন্ডেনটিভ সহ বহন করে। মসজিদের সামনে তিনটি ছোট গম্বুজ দ্বারা আচ্ছাদিত একটি বারান্দা। এই বৈশিষ্ট্যপূর্ণ তুর্কি স্মৃতিস্তম্ভের গুরুতর সরলতা থেকে কোনো ছাঁচে বা খোদাই করা বিবরণ উপশম করে না। বর্তমান কাঠামোটি ১৮৪৫ সাল থেকে রয়েছে।

আরব আহমেত মসজিদের সাইটে একটি গির্জা ছিল যার কয়েকটি বিকৃত টুকরো এখনও মসজিদের ঘেরে এবং পার্শ্ববর্তী বাড়িগুলিতে ছড়িয়ে ছিটিয়ে রয়েছে। একটি দরজা থেকে একটি লিন্টেল যার উপর একটি ঢাল খোদাই করা হয়েছে এবং দুটি সিংহের বাহকটি মাটিতে আটকে থাকতে পারে। কিন্তু প্রাচীন গির্জা থেকে সবচেয়ে এককভাবে বেঁচে থাকা ১৪ শতকের কবর পাথরের একটি ছোট সংগ্রহ নিয়ে গঠিত।

অনেকগুলি খণ্ডিত খোদাই করা পাথর যার মধ্যে সবচেয়ে আকর্ষণীয় সেই নামের সুপরিচিত ভেনিস পরিবারের গাসপার মাভ্রোসেনি, ১৪০২ এবং হিউ ডি মিমারস, ১৩২৪-এর নাম রয়েছে। এই খণ্ডগুলির মধ্যে অনেকগুলিই মধ্যযুগীয় গ্রীক লিপির সাধারণ ধরনের। ১৬ শতকের ইতালির স্বল্প ত্রাণ রেনেসাঁ শৈলীতে একই নকশার দুটি সমাধি-স্ল্যাব রয়েছে যা শিলালিপি বা অস্ত্রের কোট যার জন্য ঢাল সরবরাহ করা হয়েছে তা কখনই সম্পূর্ণ হয়নি বলে মনে হয়। এই দুটি স্ল্যাব ত্রাণ শৈলী মধ্যে সংগ্রহের একমাত্র বেশী।

চিত্রশালা
---------

* 
* 
* 
*

আরও দেখুন
---------

* সাইপ্রাসের মসজিদের তালিকা
* মসজিদের তালিকা

তথ্যসূত্র
---------

1. 1 2 3  The Arabahmet Mosque, Nicosia, Cyprus
2. ↑  Arabahmet (Arap Ahmet) Mosque in North Nicosia - Cyprus44, the north cyprus guide
3. ↑  Arabahmet Mosque, Nicosia, Cyprus, cypnet.co.uk.
4. ↑  Ahmet Gazioglu, The Turks in Cyprus - A Province of the Ottoman Empire, London, 1990
5. ↑  "A description of the historic monuments of Cyprus. Studies in the archaeology and architecture of the island" by George Jeffery, Nicosia 1918

| * দে
* স
 সাইপ্রাসের মসজিদ |
| --- |
| মসজিদ | 
* আগা কাফের পাশা মসজিদ
* আক্কাভুক মসজিদ
* আক্কুলে মসজিদ
* কামি-ই কেবির, দ্য গ্রেট মসজিদ
* আরাবাহমেত মসজিদ
* আরাপলার মসজিদ
* বায়রাকতার মসজিদ
* হালা সুলতান টেককে
* হামিত বে সোকাগী
* লার্নাকা
* ইপলিক পাজারী মসজিদ
* কাজাফানা মসজিদ
* কবির মসজিদ
* লালা মোস্তফা পাশা মসজিদ
* লালেলি মসজিদ
* ওমেরিয়ে মসজিদ
* ওসমান ফাজিল পোলাট পাশা মসজিদ
* পেরিস্টেরোনা মসজিদ
* পিরি ওসমান পাশা মসজিদ
* সারায়নু মসজিদ
* সেলিমিয়ে মসজিদ
* তাহতাকলে মসজিদ

 | Flag of Cyprusআরাবাহমেত মসজিদ, নিকোসিয়া, সাইপ্রাস |
| অন্যান্য | 
* সাইপ্রাসের মসজিদের তালিকা
* সাইপ্রাসে ইসলাম

 |
যুক্তিবিদ্যা ও ভাষাবিজ্ঞানে, প্রতিজ্ঞা হল ঘোষণামূলক বাক্যের অর্থ। দর্শনে, "অর্থ" অ-ভাষিক সত্তা যা একই অর্থ সহ সমস্ত বাক্য দ্বারা ভাগ করা হয়। সমতুল্যভাবে, প্রতিজ্ঞা হল সত্য বা মিথ্যার অ-ভাষিক বাহক যা সত্য বা মিথ্যাকে প্রকাশ করে এমন কোনো বাক্য তৈরি করে।

যদিও "প্রস্তাব" শব্দটি কখনও কখনও ভাষাগত বিবৃতিকে বোঝাতে দৈনন্দিন ভাষায় ব্যবহার করা যেতে পারে যা সত্য বা মিথ্যা হতে পারে, প্রযুক্তিগত দার্শনিক শব্দটি, যা গাণিতিক ব্যবহার থেকে পৃথক, বিশেষভাবে বোঝায়বিবৃতির পিছনে অ-ভাষিক অর্থ। শব্দটি প্রায়শই ব্যাপকভাবে ব্যবহৃত হয় এবং এটি দর্শনের ইতিহাস ও সমসাময়িক বিশ্লেষণাত্মক দর্শন উভয় ক্ষেত্রেই বিভিন্ন সম্পর্কিত ধারণাকেও উল্লেখ করতে পারে। এটি সাধারণত নিম্নলিখিত কিছু বা সমস্ত উল্লেখ করতে ব্যবহার করা যেতে পারে: সত্য মানগুলির প্রাথমিক বাহক (যেমন "সত্য" এবং "মিথ্যা"); বিশ্বাসের বস্তু ও অন্যান্য প্রস্তাবনামূলক মনোভাব (যেমন যা বিশ্বাস করা হয়, সন্দেহ করা হয়, ইত্যাদি); এর উল্লেখ "যা"-ধারা (যেমন"এটি সত্য যে আকাশ নীল" এবং "আমি বিশ্বাস করি যে আকাশ নীল" উভয়ই আকাশ নীল এই প্রস্তাবটি জড়িত); এবং ঘোষণামূলক বাক্যের অর্থ।

যেহেতু প্রস্তাবগুলিকে দৃষ্টিভঙ্গির ভাগযোগ্য বস্তু এবং সত্য ও মিথ্যার প্রাথমিক বাহক হিসাবে সংজ্ঞায়িত করা হয়েছে, এর অর্থ হল "প্রস্তাব" শব্দটি নির্দিষ্ট চিন্তা বা বিশেষ উচ্চারণকে বোঝায় না (যা জুড়ে ভাগ করা যায় না বিভিন্ন দৃষ্টান্ত), বা এটি সুনির্দিষ্ট ঘটনা বা তথ্য উল্লেখ করে না (যা মিথ্যা হতে পারে না)। প্রস্তাবিত যুক্তি প্রাথমিকভাবে প্রস্তাবনা এবং তাদের মধ্যে যৌক্তিক সম্পর্ক নিয়ে কাজ করে।

তথ্যসূত্র
---------

1. 1 2 3  McGrath, Matthew; Frank, Devin। "Propositions (Stanford Encyclopedia of Philosophy)"। *Plato.stanford.edu*। সংগ্রহের তারিখ ২০১৪-০৬-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* উইকিমিডিয়া কমন্সে প্রতিজ্ঞা (দর্শন) সম্পর্কিত মিডিয়া দেখুন।
**উইলিয়াম প্যাট্রিক অ্যান্থনি ক্রফোর্ড** (ইংরেজি: Pat Crawford; জন্ম: ৩ আগস্ট, ১৯৩৩ - মৃত্যু: ২১ জানুয়ারি, ২০০৯) নিউ সাউথ ওয়েলসের ডাব্বো এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন **প্যাট ক্রফোর্ড**।

প্রথম-শ্রেণীর ক্রিকেট
---------------------

১৯৫৪-৫৫ মৌসুম থেকে ১৯৫৭-৫৮ মৌসুম পর্যন্ত প্যাট ক্রফোর্ডের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবন সংক্ষিপ্ত সময়ের হলেও অংশগ্রহণকৃত চার মৌসুমে বিস্তর সাফল্য অর্জন করেছিলেন তিনি। দীর্ঘদেহী ডানহাতি ফাস্ট বোলার হিসেবে শেফিল্ড শিল্ডে বেশ ভালো খেলেন। ১৯৫৪-৫৫ মৌসুমে অভিষেক ঘটে তার। এ পর্যায়ে ১২.৯৬ গড়ে ২৫ উইকেট নিয়ে বোলিং গড়ে শীর্ষস্থান অধিকার করেন।

আন্তর্জাতিক ক্রিকেট
-------------------

১৯৫৬ সালে ইংল্যান্ড, ভারত ও পাকিস্তান গমন করেন। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন প্যাট ক্রফোর্ড। ২১ জুন, ১৯৫৬ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার।

১৯৫৬ সালে অস্ট্রেলিয়া দলের সদস্যরূপে ইংল্যান্ড গমনের জন্যে মনোনীত হন। তবে, সমুদ্র যাত্রায় গর্ভবতী স্ত্রীকে নিয়ে যাত্রার বিষয়টি নীতি-বিরুদ্ধ হওয়ায় অনুমতি দেয়নি অস্ট্রেলিয়ান কন্ট্রোল বোর্ড কর্তৃপক্ষ। ফলে, তদ্বীয় স্ত্রী পৃথকভাবে ইংল্যান্ড গমন করেছিলেন। অভিষেক ঘটা লর্ডস টেস্টে গুরুতর আঘাতপ্রাপ্ত হন। ফলশ্রুতিতে মাত্র ২৯ বল ডেলিভারি করতে পেরেছিলেন তিনি।

এরপর ভারতে আরও তিনটি টেস্ট খেলেন। ২ নভেম্বর, ১৯৫৬ তারিখে কলকাতায় স্বাগতিক ভারতের বিপক্ষে সর্বশেষ টেস্টে অংশ নেন তিনি। তৃতীয় টেস্টে আবারও আঘাতের কবলে পড়েন।

অবসর
----

এক বছরের মধ্যেই আঘাতের কারণে প্রথম-শ্রেণীর খেলোয়াড়ী জীবন থেকে অবসর নিতে বাধ্য হন। এরপর অবশ্য কিছুকাল ল্যাঙ্কাশায়ার লীগে খেলেছিলেন তিনি। ২১ জানুয়ারি, ২০০৯ তারিখে ৭৬ বছর বয়সে নিউ সাউথ ওয়েলসের বেক্সলি এলাকায় প্যাট ক্রফোর্ডের দেহাবসান ঘটে।

তথ্যসূত্র
---------

1. ↑  "Australian Test player Pat Crawford dies"। Cricinfo। ২১ জানুয়ারি ২০০৯। সংগ্রহের তারিখ ২০০৯-০১-২১।
2. ↑  "Australia in England (1956): Scorecard of 2nd Test"। Cricinfo। সংগ্রহের তারিখ জুলাই ৩, ২০১৯।
3. ↑  "Australia in India (1956 – 1957): Scorecard of third Test"। Cricinfo। সংগ্রহের তারিখ জুলাই ৩, ২০১৯।

আরও দেখুন
---------

* ইয়ান মেকিফ
* ভিক্টোরিয়া ক্রিকেট দল
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে প্যাট ক্রফোর্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে প্যাট ক্রফোর্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মহারাজা নরনারায়ণ** ছিলেন ভূরিশ্রেষ্ঠের রাজা যিনি কূটনৈতিকভাবে মুঘল বাহিনীর দ্বারা রাজ্য দখল প্রতিরোধ করে রাজ্যের অখণ্ডতা ও সার্বভৌমত্ব বজায় রেখেছিলেন।

রাজত্ব
------

নরনারায়ণ ভূরিশ্রেষ্ঠের সিংহাসনে আরোহণ করেন যখন তিনি তার প্রধানতম সময় পার করেছিলেন। সেসময় আওরঙ্গজেব ছিলেন মুঘল সম্রাট এবং শায়েস্তা খান ছিলেন বাংলার গভর্নর। সেই সময় ব্রিটিশ ইস্ট ইন্ডিয়া কোম্পানি ব-দ্বীপে ব্যাপকভাবে প্রবেশ করছিল এবং নরনারায়ণের প্রথম কাজ ছিল রাজ্যের নিরাপত্তা জোরদার করা। তিনি দামোদর ও ভাগীরথীর সঙ্গমস্থলের কাছে দামোদরের উভয় পাশে অস্থায়ী দূর্গ নির্মাণ করেন এবং সেখানে তার সৈন্যদের সৈন্য স্থাপন করেন। তিনি প্রতাপনারায়ণ কর্তৃক নির্মিত ওয়াচ টাওয়ারে টহল বৃদ্ধি করেন। যুবরাজ লক্ষ্মীনারায়ণ ভূরিশ্রেষ্ঠের সশস্ত্র বাহিনীর সর্বাধিনায়কের ভূমিকা গ্রহণ করেন। মুঘল গভর্নর শায়েস্তা খান ব্রিটিশদের বিরুদ্ধে সাহায্যের জন্য নরনারায়ণের কাছে যান। নরনারায়ণ সম্মত হন এবং রনের উপর বরগাছিয়া, খানাকুলের কাছে কৃষ্ণনগর এবং দিলাকাশে অস্থায়ী মুঘল চৌকি ও ওয়াচ টাওয়ার স্থাপন করা হয়। ভূরিশ্রেষ্ঠ অবশ্য মুঘল-ব্রিটিশ দ্বন্দ্বের সময় প্রভাবিত হননি ।

ইতিমধ্যে, কৃষ্ণরাম রায়, একজন পাঞ্জাবি খত্রী বণিক ১৬৮৯ সালে বর্ধমানের জমিদারি এবং অন্যান্য কিছু জমিদারি লাভ করেন। কিন্তু তিনি ভুরিশ্রেষ্ঠের উত্তরাঞ্চল থেকে জোরপূর্বক কর আদায় করতে থাকেন। ভূরিশ্রেষ্ঠের সার্বভৌমত্ব লঙ্ঘনের বিষয়ে নরনারায়ণ তাকে একটি সরকারী সতর্কবার্তা পাঠান। সতর্কবাণী অমান্য হলে, নরনারায়ণ কৃষ্ণরামকে বশ করার জন্য রাজকুমার লক্ষ্মীনারায়ণের অধীনে সেনাবাহিনী প্রেরণ করেন। পরবর্তী যুদ্ধে কৃষ্ণরাম শুধু পুরুষ এবং অর্থ সহ তার অনেক সম্পদই হারাননি, তাকে একটি বিশাল ক্ষতিপূরণ দিতে বাধ্য করা হয়েছিল।

কল্যাণ
------

পিতার মতো নরনারায়ণও একজন দানশীল শাসক ছিলেন। তিনি *পেন্ডোতে* অবস্থিত রাজপরিবারের শাখাকে বিশাল ব্রহ্মত্তর সম্পত্তি প্রদান করেন। ১৬৮৫ সালে, তিনি মণিনাথ শিব মন্দিরের পুরোহিত *মণিরায়* গিরি গোস্বামীকে ১০১ বিঘা জমির দেবতা প্রদান করেন। তার দীক্ষার সময়, তিনি রাজগুরু, *সেনপুর* গ্রামকে প্রণামী হিসেবে এবং ৫০ *বিঘারও* বেশি করমুক্ত জমি প্রদান করেন। তিনি মোট শতাধিক *দেবোত্তর* ও *ব্রহ্মত্তর* অনুদান করেছেন।

শিল্প ও সংস্কৃতি
----------------

নরনারায়ণ, তাঁর বিশিষ্ট পিতার মতো, শিল্প ও সংস্কৃতির পৃষ্ঠপোষকও ছিলেন। তাঁর পৃষ্ঠপোষকতায় কৃষ্ণ যজুর্বেদের কথা উপনিষদে উল্লিখিত বিরাট পর্বের একটি ভাষ্য এবং নচিকেতার কাহিনী সংকলিত ও পুনর্লিখন করা হয়েছিল। এই দুটি কাজ উল্লেখযোগ্য ছিল কারণ *শ্রাদ্ধ* অনুষ্ঠানের সময় এগুলোর প্রয়োজন ছিল। তাঁর সময়ে রচিত অন্যান্য রচনাগুলি ছিল কয়েকটি *স্মৃতি* ও *আগম*।

তথ্যসূত্র
---------

1. ↑  Bhattacharya, *Raybaghini O Bhurishrestha Rajkahini*, pp. 270
2. ↑  Bhattacharya, *Raybaghini O Bhurishrestha Rajkahini*, pp. 271
3. ↑  Bhattacharya, *Raybaghini O Bhurishrestha Rajkahini*, pp. 272
4. ↑  Bhattacharya, *Raybaghini O Bhurishrestha Rajkahini*, pp. 272
**ন্যান ওয়েটি** হল কানাডার উত্তর ব্রিটিশ কলাম্বিয়ায় ফ্রেজার লেকের দাকেল গ্রাম থেকে স্টুয়ার্ট লেকের *নাক'আলবুন* গ্রাম পর্যন্ত অবস্থিত একটি প্রাচীন স্থলপথ।

এই ট্রেইলটি গ্রীস ট্রেইল নামে একটি বিশাল নেটওয়ার্কের অংশ ছিল যা দাকেলের জনগণ প্রধান বাণিজ্য, ভ্রমণ এবং যোগাযোগের লাইন হিসাবে ব্যবহার করত। ইউরোপীয় পশম বাণিজ্য দুর্গ দুটি হ্রদ ফোর্ট ফ্রেজার এবং ফোর্ট সেন্ট জেমসে যখন স্থাপিত হয় তখন এটির ব্যবহার আরও বৃদ্ধি পায়। স্টুয়ার্ট লেক থেকে, সড়কটি সাউচিয়া ক্রিককে অনুসরণ করে দক্ষিণে নান্না হ্রদ, তারপরে মারি হ্রদ, সাদারল্যান্ড হ্রদ এবং পিটকা পর্বত, যেখানে এটি *পোর্টে দে ল'এনফার* (হেলস গেট) পাসের মধ্য দিয়ে যায়, শেষ পর্যন্ত ফ্রেজার লেকের দাকেল গ্রামে শেষ হয়।

বর্তমানে, ফোর্ট সেন্ট জেমসের ট্রেইলহেডটি বেকার ড্রাইভের শেষে, সোচিয়া রোডের অদূরে, প্যারেন্স বিচ প্রাদেশিক পার্ক এবং সোচিয়া বে প্রাদেশিক পার্কের মধ্যে অবস্থিত। এটি ইয়েলোহেড হাইওয়ের ঠিক অদূরে নাদলেহ হুটেন ফার্স্ট নেশন রিজার্ভের কাছে শেষ হয়েছে। এটি একটি ক্লাস ৫ ট্রেইল এবং এটি শুধুমাত্র দক্ষ হাইকারদের ব্যবহার করার জন্য সুপারিশ করা হয়।

তথ্যসূত্র
---------

1. ↑  "Nadleh Whut'en words"। First Peoples' Heritage, Language and Culture Council। সংগ্রহের তারিখ ফেব্রুয়ারি ২৫, ২০১১।
2. ↑  Fraser Lake & Fort Fraser  ওয়েব্যাক মেশিনে আর্কাইভকৃত ১১ জুলাই ২০১১ তারিখে, Getawaybc.com
3. ↑  "On the trail of the fur trade"। *The Vancouver Sun*। নভেম্বর ৯, ২০০৭। জুন ২৮, ২০১১ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৫, ২০১১।
পৌত্তলিকতা, পোপারি এবং খ্রিস্টান ধর্ম - বা, খ্রিস্টধর্মের ইতিহাসে যেমন প্রকাশিত বাইবেলের আশীর্বাদ, আমাদের ত্রাণকর্তার সময় থেকে আজ অবধি (১৮৮৫)
**পৌত্তলিকতাবাদ** বা **পেগানবাদ** (*লাতিন **পেগানাস** থেকে এসেছে*) (ইংরেজি: Paganism) একটি শব্দ, যার অর্থ খ্রিস্টীয় দৃষ্টিভঙ্গিতে দেখলে দাঁড়ায় ইব্রাহিমীয় ধর্মমত বহির্ভূত সংস্কৃতির কিছু আত্মিক ও সামাজিক আচার ও বিশ্বাস। 

মূর্তিপূজা বা প্রতিমাপূজাকে পৌত্তলিকতাবাদের অন্যতম প্রধান বৈশিষ্ট্য হিসাবে গণ্য করা হয়।

এটি মূলত একটি ঐতিহাসিক প্রেক্ষাপটে, গ্রিকো রোমান বহুদেববাদ হিসেবে ইউরোপ এবং উত্তর আফ্রিকার খ্রিস্টান ধর্মের প্রসারের আগে বহু ঈশ্বরবাদী ঐতিহ্যে ব্যবহার করা হয়। 

ব্যাপক অর্থে, প্রসারিত সমকালীন ধর্মগুলোতে এটি অধিকাংশ পূর্বাঞ্চলীয় ধর্ম এবং আমেরিকা, মধ্য এশিয়া, অস্ট্রেলিয়া ও আফ্রিকার আদিবাসী ঐতিহ্যের অন্তর্ভুক্ত; এবং সেইসাথে সাধারণভাবে অ-আব্রাহামিক লোকধর্মকেও এটির অন্তর্ভুক্ত করা হয়।

///যদিও প্যাগানিজম এর আদিরূপটি ভিন্ন ।এটি মূলত প্রকৃতি পূজার সঙ্গে সম্পৃক্ত ছিল।প্রকৃতির শক্তির বিভিন্ন রূপ ও সর্বেশ্বরবাদ এর মূল ভিত্তি ছিল

আরও দেখুন
---------

তথ্যসূত্র
---------

বহিঃসংযোগ
---------
**লিপ্যন্তর** বা **বর্ণানুবাদ** বা **প্রতিবর্ণীকরণ** হল কিছুপরিমাণ পাঠ্য কে এক ভাষার লিপি থেকে অন্য ভাষার লিপি তে রূপান্তর।

লিপ্যন্তরকরণ মূলত মূল আওয়াজের উপস্থাপনের সাথে নয় বরং অক্ষর গুলির উপস্থাপনের সাথে নিরভরশীল। সুতরাং, "অক্ষর" শব্দটিকে রোমান বা ইংরেজি হরফে লিখতে গেলে তা হবে ⟨akshar⟩ অর্থাৎ ⟨ক্ষ⟩ এর রোমান লিপ্যন্তর হল ⟨ksh⟩ যদিও এর উচ্চারণ ⟨kkh⟩

বিপরীতে, প্রতিলিপি? বা ধ্বনিগত রূপান্তর পাঠ্যের অর্থোগ্রাফির চেয়ে আওয়াজগুলিকে অধিক গুরুত্ব দেয়। সুতরাং "অক্ষর" এর রোমান ধ্বনিগত রূপান্তর হবে [ okkhor ]

লিপ্যন্তর বোঝাতে কৌণিক বন্ধনী (অ্যাঙ্গুলার ব্র্যাকেট)ব্যবহার করা যেতে পারে। ফোনেটিক রূপান্তরের জন্য চৌকো বন্ধনী অথবা তির্যক চিহ্ন ব্যবহার করা যেতে পারে।

সংজ্ঞা
------

সিস্টেমেটিক ট্রান্সলিটেরেশন হ'ল একটি লেখার পদ্ধতি থেকে অন্য একটি লেখার পদ্ধতিতে লেখার জন্য গাণিতিক ম্যাপিং, সাধারণত গ্রাফেমিকে গ্রাফেমিতে। বেশিরভাগ ট্রান্সলিটে্শরেন সিস্টেমগুলি একটির সাথে একটি সম্পর্কযুক্ত (one to one mapping) সুতরাং পাঠক দ্ব্যর্থহীনভাবে মূল বানানটি পুনর্গঠন করতে পারে।

প্রতিলিপি থেকে পার্থক্য
-----------------------

| বাংলা শব্দ | লিপ্যন্তর | ফোনেটিক প্রতিলিপি | ইংরেজি অনুবাদ |
| --- | --- | --- | --- |
| অক্ষর | Akshar | Okkhor | Letter, Character |
| শিক্ষা | Shiksha | Shikkha | Education |
| আত্মা | Atma | Atta | Soul |
| প্রাবল্য | Prabalya | Prabollo | Intensity |

| ইংরেজি শব্দ | লিপ্যন্তর | ফোনেটিক প্রতিলিপি | বাংলা অনুবাদ |
| --- | --- | --- | --- |
| Infection | ইনফেকটিওন | ইনফেকশন | সংক্রমণ |
| Colour | চলোউর | কালার | রঙ |
| Fisherman | ফিশেরমান | ফিশারম্যান | জেলে |
| Phone | ফোনে | ফোন | দূরভাষ |

সমস্যা
------

1. এক ভাষার লেখার পদ্ধতির সাথে অন্য ভাষার লেখার পদ্ধতির one to one mapping (একটির সাথে একটি সম্পর্ক) পাওয়া যায় না। যেমন ইংরেজি ভাষার d বাংলা ভাষার ড, ঢ, দ, ধ এর সাথে সম্পর্কযুক্ত। আবার বাংলা ভাষার ফ এবং ইংরেজি f কাছাকাছি উচ্চারণ যুক্ত হলেও একই নয়।
2. একই রকম শব্দগুচ্ছ থেকে অন্য ভাষায় একাধিক রকম যুক্তাক্ষর গঠিত হতে পারে। যেমন : রেফ ও য-ফলা সমস্যা। কম্পিউটার প্রায়ই র্য এবং র‍্য (র-্য) এর পার্থক্য করতে পারে না।

আরো দেখুন
---------

* ব্রাহ্মী লিপিসমূহ
* লাতিন লিপি

তথ্যসূত্র
---------
**সারিয়ানা বিনতি নর্দিন** হলেন ব্রুনাইয়ের একজন নারী বৈমানিক, যিনি ব্রুনাইয়ের জাতীয় পতাকাবাহী রয়্যাল ব্রুনেই এয়ারলাইন্সের প্রথম নারী বৈমানিক হিসেবে দায়িত্ব পালন করেছেন।

জীবনী
-----

সারিয়ানা নর্দিন ১৯৭৬ সালে জন্মগ্রহ্ণ করেন। ১৯৯৯ সালে তিনি অস্ট্রেলিয়ায় বৈমানিক প্রশিক্ষণ লাভ করা শুরু করেন। ২০০৪ সালে তিনি বাণিজ্যিক ও অবাণিজ্যিক দুই ধরনের বিমান চালানোর লাইসেন্স লাভ করেন। ২০০৪ থেকে ২০০৬ পর্যন্ত তিনি লিভারপুল ও আইল অব ম্যানে বিমান পরিবহনের সাথে যুক্ত ছিলেন। ২০০৮ সালে ব্রুনেই নারী ফোরাম তাকে পুরস্কার প্রদান করে।

২০১৬ সালে তিনি ও ডিকে নাদিয়াহ পিজি খাশিয়েম বৈমানিক শারিফাহ জারেনার নেতৃত্বে ব্রুনেই থেকে সৌদি আরবে বিমান পরিবহন করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে সৌদি আরবে বিমানযাত্রা করেছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন।

তথ্যসূত্র
---------

1. ↑  Rahman, Kartika (২১ এপ্রিল ২০০৭)। "High flying pioneers – Borneo Bulletin Online"। *borneobulletin.com.bn*। ৫ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।
2. ↑  Jatswan S. Sidhu (২০ ডিসেম্বর ২০১৬)। *Historical Dictionary of Brunei Darussalam*। Rowman & Littlefield Publishers। পৃষ্ঠা 285–। আইএসবিএন 978-1-4422-6459-5।
3. ↑  Sandhu, Serina (১৫ মার্চ ২০১৬)। "Royal Brunei Airlines' first all-female pilot crew lands plane in Saudi Arabia - where women are not allowed to drive"। *The Independent*। সংগ্রহের তারিখ ৯ নভেম্বর ২০১৭।
4. 1 2  "Saudi Arabia: All female Brunei crew in historic flight"। *BBC News*। ১৫ মার্চ ২০১৬। সংগ্রহের তারিখ ৯ নভেম্বর ২০১৭।
**ফুটকি চিত্রা বাইলা** (বৈজ্ঞানিক নাম: *Stigmatogobius sadanundio*) (ইংরেজি: **Knight Goby**) হচ্ছে **Gobiidae** পরিবারের *Stigmatogobius* গণের একটি স্বাদুপানির মাছ।

বর্ণনা
------

ফুটকি চিত্রা বাইলা মাছের পৃষ্ঠীয় পাখনা আছে; প্রথমটি ৬টি শক্ত রে দিয়ে গঠিত ও দ্বিতীয়টি পায়ুপথের পাশে। এই প্রজাতিটি লম্বায় ৯ সেন্টিমিটার। স্ত্রী মাছের লম্বা পাখনা কম ও হলুদ বর্নের। এই প্রজাতির মাছ ২৪ থেকে ২৮ ডিগ্রী তাপমাত্রায় ডিম দিতে পারে। ১০০০ বা তারও বেশি ডিম দিতে পারে।

বিস্তৃতি
--------

এই মাছ বাংলাদেশ, ভারত, চীন, ইন্দোনেশিয়া, কম্বোডিয়া, মালয়েশিয়া, সিঙ্গাপুর, থাইল্যান্ড, ফিজি এবং ইন্দো-পশ্চিম প্রশান্ত মহাসাগর পর্যন্ত বিস্তৃত।

বাংলাদেশে বর্তমান অবস্থা এবং সংরক্ষণ
------------------------------------

এই মাছ সচরাচর পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। কীটনাশক ব্যবহার ও শিল্পবর্জ্য কারণে এই মাছের অস্তিত্ব হুমকির সম্মুখীন।

মন্তব্য
-------

এই প্রজাতির মাছ ১৫ মাসের কম সময়ে সংখ্যায় দ্বিগুন হয়ে যায়। পুরুষ মাছের পাখনা তুলনামূলক দীর্ঘ এবং স্ত্রী মাছের পাখনা অপেক্ষাকৃত হালকা হলুদ বর্ণের।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  এ কে আতাউর রহমান, মোঃ নাদিম হোসেন (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৬৮–২৬৯। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
**ত্রিপুরা কৃষক সমিতি** বৃহত্তর কুমিল্লা তথা কুমিল্লা, চাঁদপুর, লক্ষ্মীপুর, নোয়াখালী ও ব্রাহ্মণবাড়িয়া নিয়ে গঠিত ত্রিপুরায় জেলায় বিশেষভাবে সংগঠিত কৃষক সংগঠন। ১৯১৯ সালে বেঙ্গল লেজিসলেটিভের কাউন্সিল সদস্য মৌলভী এমদাদুল হক এটি প্রতিষ্ঠা করেন।

গঠন প্রক্রিয়া
--------------

কৃষক সমিতি শুরুতে গ্রামীণ সমবায়কে জোরদার করার সংগঠন হিসেবে গঠিত হয় এবং শেষ পর্যন্ত এটি বাংলার প্রাদেশিক কংগ্রেসের স্থানীয় বামপন্থী রাজনীতিবদের দ্বারা পরিচালিত আমূল সংস্কারবাদী সংগঠনে হিসেবে রূপ নেয়। ১৯২৯ থেকে ১৯৩৫ পর্যন্ত মহামন্দার সময়টা ছিল কৃষকদের জন্য খুবই দুর্দশার দিন। তখন ব্রিটিশ-বিরোধী আন্দোলনের সদস্য মুখলেসুর রহমান, কামিনী কুমার দত্ত ও আবদুল মালেকের নেতৃত্বে এ সংগঠন পুনর্গঠন হয়।

নামকরণ
------

কুমিল্লার উকিল সম্প্রদায়ের নামজাদা সদস্য ও বামপন্থি সংগঠনের নেতা কামিনীকুমার দত্ত ছিলেন সমিতির প্রধান সংগঠক ও অর্থের যোগানদাতা। তিনি সমিতিকে তাত্ত্বিক বিষয়ে বুদ্ধী পরামর্শ দিতেন। তখনকার রাজনৈতিক ও ভৌগোলিক ভিত্তি প্রশস্ত করার উদ্দেশ্যে ১৯৩৬ সালে সমিতির পুনঃনামকরণ হয় **কৃষক ও শ্রমিক সমিতি**। তবে নামকরণের পরেও তার সমর্থকদের কাছে এটি ত্রিপুরা কৃষক সমিতি নামেই পরিচিত ছিল।

রাজনীতি
-------

ত্রিপুরা কৃষক সমিতির নামের এ পরিবর্তনে এটি আন্তঃজেলা দলে পরিণত না হয়ে দলটি এত শক্তিশালী হয়ে উঠেছিল যে, ১৯৩৭ সালের সাধারণ নির্বাচনে ত্রিপুরা জেলায় নির্ধারিত ৭টি আসনের সবকটিতেই সমিতি তার নিজস্ব প্রার্থী নির্বাচনে প্রতিদ্বন্দ্বিতা করে। এরমধ্যে ৫টি আসনে জয়লাভ করে। বিজয়ীরা কংগ্রেস, মুসলিম লীগ ও কৃষক প্রজা পার্টি থেকে প্রতিদ্বন্দ্বিতাকারী অভিজাত প্রার্থীদের বিপুল ভোটে পরাজিত করতে সক্ষম হয়।

### সমাজতান্ত্রিক প্রভাব

ওই সময়কার সাম্প্রদায়িক রাজনীতির প্রেক্ষাপটে সমিতিতে সমাজতান্ত্রিক প্রভাব ক্রমেই সংকীর্ণ হয়ে আসে। পর্যায়ক্রমে দলের অভ্যন্তরে কোন্দল সৃষ্টি হয়ে সংস্কারপন্থী ও মধ্যপন্থী দুটো গ্রুপে মধ্যে বিভক্ত হয়ে যায়। সংস্কারবাদী অংশের নেতৃত্বে ছিলেন ইয়াকুব আলী এবং মধ্যপন্থী অংশের নেতৃত্ব ছিলেন আশরাফ উদ্দীন চৌধুরী।

বিলুপ্ত
-------

বিশ শতকের চল্লিশের দশকে মুসলিম জাতীয়তাবাদের প্রসার ঘটলে বামপন্থী সমর্থিত ত্রিপুরা কৃষক সমিতি ক্রমেই ছোট হয়ে আসে এবং অনেকটা বিলুপ্তির দিকে এগুতে থাকে। একসময় ত্রিপুরা অঞ্চলকে সমিতির দুর্গ বলে চিহ্নিত হওয়া সংগঠন এতোটা ছোট হয়ে যায় যে, মুসলিম লীগসহ সকল বৃহৎ দল এটিকে তাদের নিজেদের পক্ষে নিয়ে জোটে ভেড়ানোর চেষ্টা করে। ১৯৪৬ সালের সাধারণ নির্বাচনে মুসলিম লীগের প্রার্থীরা সেখানকার ত্রিপুরা অঞ্চলের সবকটি আসন দখল করে। অপরদিকে বাংলার উত্তর ও উত্তর-পূর্ব দিকের জেলাগুলিতে ১৯৪৬ থেকে ৪৭ সালে হওয়া তেভাগা আন্দোলনে ত্রিপুরা কৃষক সমিতির কার্যত কোনো অংশগ্রহণ থেকে বাদ পড়ে যায়।

তথ্যসূত্র
---------

1. 1 2 3 4 5 6  "ত্রিপুরা কৃষক সমিতি - বাংলাপিডিয়া"। *bn.banglapedia.org*। সংগ্রহের তারিখ ২০২০-০২-০৫।
**লিয়াং উডং** (চীনা: 梁武东; ফিনিন: *Liáng Wǔdōng*; ১৪ মার্চ ১৯৫৯ - ২৫ জানুয়ারী ২০২০) একজন চিকিত্সক যিনি হুবেইতে জিংহুয়া হাসপাতালে কোভিড-১৯ এর বৈশ্বিক মহামারীর কারণে মৃত প্রথম ডাক্তার।

জীবনী
-----

লিয়াং হুবেই প্রদেশের ইন্টিগ্রেটেড ট্র্যাডিশনাল চাইনিজ অ্যান্ড ওয়েস্টার্ন মেডিসিন হাসপাতালের (সিনহুয়া হাসপাতাল) ইএনটি বিভাগের পরিচালক ছিলেন। তার অ্যারিথমিয়া এবং অবিরাম অ্যাট্রিয়েল ফাইব্রিলেশনের সমস্যা ছিল। ২০২০ সালের ১৬ জানুয়ারীতে, লিয়াং অসুস্থ বোধ করেছিলেন এবং তার অনেক বেশী জ্বর এবং সর্দি ছিল। তিনি চিকিৎসার জন্য হুবি ইন্টিগ্রেটেড ট্র্যাডিশনাল চাইনিজ এবং ওয়েস্টার্ন মেডিসিন হাসপাতালে গিয়েছিলেন এবং সিটি স্ক্যান থেকে দেখা যায় যে ফুসফুস সাদা ছিল এবং ফুসফুসের সংক্রমণের সুস্পষ্ট লক্ষণ রয়েছে। করোনাভাইরাস রোগ ২০১৯ ধরা পড়ার পরে, তাকে হাসপাতালের চিকিৎসার জন্য একটি আইসোলেশান ওয়ার্ডে ভর্তি করা হয়েছিল, এবং চিকিৎসা চালিয়ে যাওয়ার জন্য ২০২০ সালের ১৮ জানুয়ারি উহান জিনিনটান হাসপাতালে স্থানান্তরিত করা হয়। ২০২০ সালের ২৫ জানুয়ারী সকাল ৭ টায় লিয়াং ৬০ বছর বয়সে মারা যান।  ৩ ফেব্রুয়ারি, শানসি জেনডং গ্রুপ রেনাই অ্যাঞ্জেল ফান্ড, লিয়াং উডংয়ের পরিবারকে এক লক্ষ ইউয়ান প্রদান করেছিল এবং জীবনযাত্রার খরচের জন্য ২ হাজার ইউয়ান অনুদান দিয়েছিল।

তথ্যসূত্র
---------

1. ↑  "武汉医院告急 第一名医生殉职 中国军医团抵达增援" (চীনা ভাষায়)। rfi। ২৫ জানুয়ারি ২০২০।
2. ↑  "武漢肺炎首位醫師殉職　62歲耳鼻喉科主任梁武東今晨不治"। 今日新聞।
3. ↑  "封面报道之一 现场篇：武汉围城"। 財新網। ৮ ফেব্রুয়ারি ২০২০ তারিখে মূল থেকে আর্কাইভ করা।
4. ↑  "感染新型肺炎去世的医生梁武东为新华医院退休职工"। 21世紀經濟報道।
5. ↑  "病毒无情，"天使"有爱，长江日报联合救助基金守护医护家庭"। 長江網। ২৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০২১।
**মস্তিষ্কের মৃত্যু** দ্বারা মস্তিষ্কের সকল কার্যক্রমের মৃত্যুকে বোঝানো হয়। এর মধ্যে শরীরে জীবনের উপস্থিতি বজায় রাখতে প্রয়োজনীয় সকল কার্যক্রম অন্তর্ভুক্ত। এটি পার্সিসটেন্ট ভেজিটেটিভ অবস্থা থেকে আলাদা কারণ সেক্ষেত্রে আক্রান্ত ব্যক্তি জীবিত থাকেন ও শরীরের বেশ কিছু স্বয়ংক্রিয় কার্যক্রম সচল থাকে। এটি সাধারণ কোমা থেকেও আলাদা, তা চিকিৎসাগতভাবে প্রদানকৃত হোক বা কোনো দুর্ঘটনা বা রোগের কারণেই হোক, এমনকী অত্যন্ত গভীর কোমার ক্ষেত্রেও যতোক্ষণ মস্তিষ্কের ও শরীরের কিছু ক্রিয়াকলাপ ও কার্যক্রম বলবৎ থাকে ততোক্ষণ সেই অবস্থাকে মস্তিষ্কের মৃত্যু হিসেবে ধরা হয় না। মস্তিষ্কের মৃত্যু লকড-ইন-সিনড্রোম থেকেও আলাদা একটি অবস্থা। রোগ নির্ণয়ের বিভিন্ন উপায় (ডিফারেন্সিয়াল ডায়াগনোসিস) ব্যবহারের মাধ্যমে এই অবস্থাগুলো পার্থক্য করার মাধ্যমে আলাদা ভাবে নির্ণয় করা সম্ভব।

বিশ্বের বহু বিচারব্যবস্থায় মৃত্যুর আইনি ব্যাখ্যা হিসেবে মস্তিষ্কের মৃত্যুকে নির্দেশ করা হয়, কিন্তু এটি সংজ্ঞা অনেক ক্ষেত্রেই সুনির্দিষ্ট নয় এবং মানুষের মধ্যে তা বিভ্রান্তিরও সৃষ্টি করে। মস্তিষ্কের মৃত্যু ঘটলেও মস্তিষ্কের বিভিন্ন অংশ কাজ চালিয়ে যেতে পারে যদিও অনেক অংশ আর কখনো কার্যকর অবস্থায় ফিরে আসে না। ‘মস্তিষ্কের মৃত্যু’ বা ‘ব্রেন ডেথ’ পরিভাষাটি কয়েক প্রকারের সমন্বিত অবস্থাকে নির্দেশ করতে পারে। উদাহরণস্বরূপ বলা যায়, যদিও একটি উল্লেখযোগ্য চিকিৎসা সংক্রান্ত পরিভাষার অভিধান মস্তিষ্কের মৃত্যু বলতে গুরুমস্তিষ্কের মৃত্যু (মস্তিষ্কের গুরুমস্তিষ্ক অংশের মৃত্যুকে নির্দেশ করে) বোঝালেও যুক্তরাষ্ট্রের ন্যাশনাল লাইব্রেরি অব মেডিসিন মেডিক্যাল সাবজেক্ট হেডিংস (MeSH) সিস্টেম মস্তিষ্কের মৃত্যু বলতে মস্তিষ্কের ব্রেইনস্টেমসহ অন্যান্য অংশের মৃত্যুকে নির্দেশ করে। এই পার্থক্যগুলো চিকিৎসাবিদ্যার দিক থেকে বিবেচনা করলে যথেষ্ট গুরুত্ব বহন করে। কারণ ক্ষেত্র বিশেষে যদি গুরুমস্তিষ্কের মৃত্যু হয় ও ব্রেইনস্টেম জীবিত ও সচল থাকে সেক্ষেত্রে হৃৎস্পন্দন ও শ্বাসপ্রশ্বাস কোনো প্রকার সাহায্য ছাড়াই সচল থাকে। অপরদিকে সম্পূর্ণ মস্তিষ্কের মৃত্যু হলে শুধুমাত্র মেশিনের মাধ্যমে লাইফ সাপোর্ট সরঞ্জাম সচল রাখা হলেই এই শারীরিক কর্মকাণ্ডগুলো পরিচালিত হতে পারবে। যে-সকল রোগীর মস্তিষ্কের মৃত্যু হয় তাদের অঙ্গ-প্রত্যঙ্গ অস্ত্রোপচারের মাধ্যমে অপসারণ করে অঙ্গদানের জন্য সংরক্ষণ করা সম্ভব।

আরও দেখুন
---------

* ব্রেইনস্টেমের মৃত্যু
* ক্লিনিকাল মৃত্যু
* মৃত্যু
* স্থির বোধশক্তিহীন অবস্থা বা কোমা পরবর্তী নিঃসাড় অবস্থা

তথ্যসূত্র
---------

1. ↑  "Brain death"। *Encyclopedia of Death and Dying*। সংগ্রহের তারিখ ২৫ মার্চ ২০১৪।
2. ↑  Young, G Bryan। "Diagnosis of brain death"। *UpToDate*। সংগ্রহের তারিখ ২৫ মার্চ ২০১৪।
3. ↑  Goila, A.; Pawar, M. (২০০৯)। "The diagnosis of brain death": 7–11। ডিওআই:10.4103/0972-5229.53108। পিএমআইডি 19881172। পিএমসি 2772257 অবাধে প্রবেশযোগ্য।
4. ↑  Machado, C. (২০১০)। "Diagnosis of brain death": 2। ডিওআই:10.4081/ni.2010.e2। পিএমআইডি 21577338। পিএমসি 3093212 অবাধে প্রবেশযোগ্য।
5. ↑  PVS, The Multi-Society Task Force on (২৬ মে ১৯৯৪)। "Medical Aspects of the Persistent Vegetative State": 1499–1508। ডিওআই:10.1056/nejm199405263302107। পিএমআইডি 7818633।
6. ↑  Jones, A (২০১৮)। "CHEST": 286–292। ডিওআই:10.1016/j.chest.2018.01.021। পিএমআইডি 29382473। সংগ্রহের তারিখ ২০১৮-১২-২৭।

বহিঃসংযোগ
---------
**বি এ এফ শাহীন কলেজ চট্টগ্রাম** বাংলাদেশের চট্টগ্রামের পতেঙ্গায় অবস্থিত এবং বাংলাদেশ বিমান বাহিনী কর্তৃক পরিচালিত একটি বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭৮ খ্রিষ্টাব্দে প্রতিষ্ঠিত হয়। কর্ণফুলি নদীর তীরে, বিমান বাহিনীর জহুর আহমেদ বিমান ঘাঁটির ভেতরে প্রতিষ্ঠানটি অবস্থিত। এটি চট্টগ্রাম অন্যতম ঐতিহ্যবাহী শিক্ষাপ্রতিষ্ঠান হিসেবে সুপরিচিত। এই কলেজটি নয়নাভিরাম ও মনোমুগ্ধকর প্রাকৃতিক পরিবেশে ঘেরা।

ইতিহাস
------

বি এ এফ শাহীন কলেজ, তৎকালীন পাকিস্তান বিমান বাহিনী (বর্তমানে বাংলাদেশ বিমানবাহিনী) কর্তৃক ১৯৬০ সালে প্রতিষ্ঠিত একটি শিক্ষাপ্রতিষ্ঠান। এটি বাংলাদেশ বিমানবাহিনী কর্তৃক পরিচালিত । চট্টগ্রামসহ সারা দেশে মোট ছয়টি শাহীন কলেজ রয়েছে। মূলত বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। আটটি শাহীন স্কুল ও কলেজের মধ্যে চট্টগ্রামের বি এ এফ শাহীন কলেজ চট্টগ্রাম অন্যতম।
এটি চট্টগ্রামের অন্যতম সেরা ও ঐতিহ্যবাহী শিক্ষাপ্রতিষ্ঠান।

বাংলাদেশ বিমান বাহিনীর অধীনে ১৯৭৮ সালে বিদ্যালয়টি প্রতিষ্ঠা করা হয় । ১৯৮৫/১৯৮৬ সালের দিকে বিদ্যালয়টিকে কলেজ শাখা পর্যন্ত উন্নীত করে এবং ২০০৬ সাল থেকে ক্লাস ৫ পর্যন্ত ইংরেজি মাধ্যমে পাঠদান শুরু করা হয় যা ২০১৫ সালে কলেজ শাখা পর্যন্ত উন্নীত করা হয়। বাংলাদের বিমান বাহিনীর জহুরুল হক ঘাঁটি চট্টগ্রাম এ এই প্রতিষ্ঠান করা হয় । প্রথমে এই কলেজের পাঠদান শুরু হয় একটি দ্বিতল ভবনে। পরবর্তিতে এটি স্থানান্তরিত করা বর্তমান অবস্থিত ভবনে।
কলেজটিতে ডিজিটাল এটেন্ডেন্স এর সুবিধা রয়েছে। কলেজটিতে সুবিশাল ২ টি মাঠ রয়েছে, কর্নফুলি নদীর তীরে মনোরম পরিবশে অবস্থিত কলেজটি।
কলেজটিতে এয়ার উইং বিএনসিসি রয়েছে। প্রতিবছর কলেজটি হতে উল্লেখযোগ্য সংখ্যক শিক্ষার্থী সেনা, নৌ, বিমানবাহিনীতে যোগদানের সুযোগ পেয়ে থাকে। তাছাড়া অনেক শীক্ষার্থী বাংলাদেশের বিভিন্ন সরকারী বিশ্ববিদ্যালয়ে ভর্তি হবার যোগ্যতা অর্জন করে।কলেজটি তার দীর্ঘ পথচলায় জন্ম দিয়েছে অনেক প্রতিভা।
বর্তমানে বিদ্যালয়টি প্রতি বছর সুনামের সহিতে মাধ্যমিক ও উচ্চ মাধ্যমিক পরীক্ষায় ভাল ফলাফল করছে।

অবস্থান
-------

  

বি এ এফ শাহীন কলেজ চট্টগ্রাম জেলার ৪১ নং ওয়ার্ড, পতেঙ্গা থানার বিমান বন্দর এলাকায় অবস্থিত। বাংলাদেশ বিমান বাহিনী ঘাঁটি, জহুরুল হক, চট্টগ্রাম এর অভ্যন্তরে এর অবস্থান।

### মাঠ

কলেজের অভ্যন্তরে এর মাঠ টি অবস্থিত । এছাড়াও কলেজের পাশে একটি ফুটবল মাঠ আছে ।

অনুষদ ও বিভাগসমূহ
-----------------

### পাঠাগার

কলেজটিতে উন্নতমানের পাঠাগার রয়েছে, যাতে ৭০০০ এর বেশি বই সংরক্ষিত রয়েছে।

### সুযোগ সুবিধাসমূহ

কলেজটি সম্পূর্ণ সিসিটিভি ক্যামেরা দ্বারা নিয়ন্ত্রিত। কলেজটিতে বিজ্ঞানের জন্যে সর্বাধুনিক সুযোগ সুবিধা সংবলিত ল্যাব রয়েছে। কলেজটির নিজস্ব পরিবহন ব্যবস্থা রয়েছে।

তথ্যসূত্র
---------

1. ↑  "ইতিহাস"। *বি এ এফ শাহীন কলেজ চট্টগ্রাম*। ৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৫।
2. ↑  "স্কুল লিস্ট"। *মাধ্যমিক ও উচ্চ মাধ্যমিক শিক্ষা বোর্ড*। ৫ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৫।
মহম্মদ জোরাওয়ার খানজী
**মহম্মদ জোরাওয়ার খানজী** (১৮২৮- ৩০শে নভেম্বর, ১৮৮২) বালাসিনোর রাজ্যের ষষ্ঠ নবাব ছিলেন।

সংক্ষিপ্ত জীবনী
---------------

মহম্মদ জোরাওয়ার খানজী বালাসিনোর রাজ্যের পঞ্চম নবাব মহম্মদ আবিদ খানজীর জ্যেষ্ঠ পুত্র ছিলেন। তার মাতার নাম ছিল যমুনা বিবি। ১৮৩১ খ্রিষ্টাব্দে ২রা ডিসেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৪৩ খ্রিষ্টাব্দ পর্যন্ত মাতার তত্ত্বাবধানে রাজত্ব করেন। তিনি পিতৃব্য মহম্মদ আবিদ খানজীর কন্যা সর্দার বখতে সাহিবাকে বিবাহ করেন। এছাড়া চাঁদ বিবি এবং গাজিন বকশ নামক দুইজন মহিলাকে বিবাহ করেন। তার মহম্মদ মনওয়ার খানজী ও বুধু মিঞা নামক দুইজন পুত্র এবং দোসি বখতে সাহিবা নামক এক কন্যাসন্তান ছিল।

তথ্যসূত্র
---------

1. ↑  Christopher Buyers। "Balasinor, The Babi Dynasty"। *www.royalark.net*। সংগ্রহের তারিখ ১ ফেব্রুয়ারি ২০১৫।

|
|  |
| পূর্বসূরীমহম্মদ এদল খানজী | **মহম্মদ জোরাওয়ার খানজী  বালাসিনোর রাজ্যের ষষ্ঠ নবাব** | উত্তরসূরীমহম্মদ মনওয়ার খানজী |
|

| * দে
* স
বালাসিনোর রাজ্য |
| --- |
| নবাব | 
* ১) সর্দার মহম্মদ খানজী
* ২) প্রথম মহম্মদ জামিয়াত খানজী
* ৩) প্রথম মহম্মদ সলাবত খানজী
* ৪) মহম্মদ আবিদ খানজী
* ৫) মহম্মদ এদল খানজী
* ৬) মহম্মদ জোরাওয়ার খানজী
* ৭) মহম্মদ মনওয়ার খানজী
* ৮) দ্বিতীয় মহম্মদ জামিয়াত খানজী
* ৯) দ্বিতীয় মহম্মদ সলাবত খানজী

 |  |
| সম্পর্কিত | 
* বাবি রাজবংশ
* জুনাগড় রাজ্য

 |
**মহব্বত আলীর একদিন** বাংলাদেশের জনপ্রিয় লেখক মুহম্মদ জাফর ইকবালের লেখা উপন্যাস। বইয়ের লেখা আবর্তিত হয়েছে মহব্বত আলী নামক একজন মানুষকে কেন্দ্র করে যিনি কর্মসূত্রে একটি পাবলিক বিশ্ববিদ্যালয়ের ভিসি। ২০১০ সালে প্রথম প্রকাশিত হয় বিদ্যাপ্রকাশ থেকে। বইটির প্রচ্ছদ একেঁছেন ধ্রুব এষ। গ্রন্থস্বত্ব প্রফেসর ইয়াসমিন হক এর।

কাহিনী সংক্ষেপ
--------------

উপন্যাসের শুরু হয়েছে বইয়ের প্রধান চরিত্র মোহাব্বত আলীকে দিয়েই। পেশায় মোহাব্বত আলী একজন শিক্ষক, একটি পাবলিক বিশ্ববিদ্যালয়ের মাননীয় ভিসি। ছাত্রজীবনে খুবি সাধারণ মানের ছাত্র হবার পর-ও শুধুমাত্র রাজনৈতিক পরিচয়ের জোরে মোহাব্বত আলী বিশ্ববিদ্যালয়ের ভিসি হিসাবে নিয়োগ পেয়েছেন। স্বভাবতই তিনি তার এই পরিচয় ধরে রাখার ব্যাপারে খুবি যত্নশীল। বিশ্ববিদ্যালয়ে ওনার ছত্রছায়াতেই দলীয় লোকজন শিক্ষক হিসাবে নিয়োগ পান, দলীয় ছাত্রনেতাদেরকেও তিনি সামলে চলেন। ক্ষমতার অপব্যবহার করে প্রচুর সম্পদও উপার্জন করেছেন।

ভিসি স্যারের ছত্রছায়ায় থাকা একজন ছাত্রনেতা একদিন বিশ্ববিদ্যালয় চত্বরেই একটু চূড়ান্ত খারাপ কাজ করে। ভিসি স্যার ধরেই নিয়েছিলেন অন্য অনেক অপকর্মের মতো এই ঘটনাও ধামাচাপা পরে যাবে। কিন্তু পরিস্থিতি খারাপ হয়ে যায় যখন হাজার হাজার শিক্ষার্থী প্রতিবাদী হয়ে ওঠে। ন্যায়ের পক্ষে থাকা শিক্ষকরাও আন্দোলনে যোগদান করেন।

ক্ষমতায় টিকে থাকার জন্য মোহাব্বত আলী তখন তার পোষা লাঠিয়াল বাহিনীকে লেলিয়ে দেন আন্দোলনরত শিক্ষার্থী ও শিক্ষকদের উপর।

বহিঃসংযোগ
---------

* রকমারি.কম-এ মহব্বত আলীর একদিন